Les carreres que són doble grau tenen el seu número de places com les d’un sol grau, és a dir que van per separat. Si s'inicia una doble titulació i després es vol deixar s’haurà de fer canvi d’expedient, abandonar la doble titulació i començar amb aquella que es vol fer de forma individual. Caldrà contactar directament amb la secretaria de la Universitat per a realitzar el canvi d'expedient, que serà concedit, sempre que hi hagi places lliures a l'estudi al que es vol accedir.
Les dobles titulacions requereixen una forta inversió de temps i d'esforç a l'estudiant, cal informar-se bé dels estudis i les seves característiques abans d'escollir-los.
Per ajudar en la tria dels estudis recomanem fer el test d’orientació Gran Recorregut, que ajuda a començar a perfilar quin és el perfil acadèmic i professional.